**Ministru kabineta noteikumu projekta „Noteikumi par laulības šķiršanas apliecības paraugu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par laulības šķiršanas apliecības paraugu” (turpmāk – Noteikumu projekts) sagatavots atbilstoši Notariāta likuma 336. panta otrajai daļai. |
| 2. | Pašreizējā situācija un problēmas | 2010. gada 28. oktobrī Saeimā galīgajā (trešajā) lasījumā ir pieņemts un Latvijas Republikas oficiālajā laikrakstā „Latvijas Vēstnesis” 2010. gada 17. novembrī (Nr. 183 (4375)) izsludināts likums „Grozījumi Notariāta likumā”, kurš paredz deleģējumu Ministru kabinetam (336. panta otrā daļa) izdot normatīvo aktu, kas nosaka laulības šķiršanas apliecības paraugu. Grozījumi „Notariāta likumā” stāsies spēkā 2011. gada 1. februārī. Saņemot abu laulāto kopīgo iesniegumu, zvērināts notārs uzsāk laulības šķiršanas lietu un nosaka samierināšanās laiku – vienu mēnesi. Pēc samierināšanās laika beigām, ja nav saņemts laulības šķiršanas atsaukums, zvērināts notārs šķir laulību, taisot notariālo aktu par laulības šķiršanu – laulības šķiršanas apliecību.Notariāta likuma 337. pants noteic, kāda informācija iekļaujama laulības šķiršanas apliecībā. Izstrādātais Noteikumu projekts nosaka laulības šķiršanas apliecības paraugu atbilstoši Notariāta likumā noteiktajām prasībām. Papildus norādāms, ka uz šo brīdi nav noteikts paraugs laulības šķiršanas apliecībai, kuru taisa zvērināts notārs, šķirot laulību, jo saskaņā ar normatīvajiem aktiem Latvijas Republikā laulību šķir tikai tiesa, līdz ar to, ievērojot likuma spēkā stāšanās datumu, izstrādāts Noteikumu projekts, kurš paredz noteikt, kā noformējama laulības šķiršanas apliecība gadījumos, kad laulība tiek šķirta pie zvērināta notāra. Tiesiskā regulējuma neesamība radīs situāciju, ka zvērināti notāri fiziskām personām nevarēs izsniegt laulības šķiršanas apliecības, kā to nosaka Notariāta likums, tādējādi apstiprinot laulības šķiršanas apliecības paraugu minētā problēma tiks novērsta pilnībā. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projekta mērķis ir izstrādāt laulības šķiršanas apliecību, kuru taisīs un izsniegs zvērināti notāri, šķirot laulību.Laulības šķiršanas apliecībā paredzēts iekļaut šķirto laulāto vārdus, uzvārdus, personas kodus (ja tāda nav – dzimšanas gadu, dienu, mēnesi un vietu). Tāpat paredzēts laulības šķiršanas apliecībā iekļaut laulības noslēgšanas gadu, dienu, mēnesi, valsti, vietu, reģistra ieraksta numuru un iestādi vai attiecīgo konfesiju un garīdznieku, laulības šķiršanas gadu, dienu, mēnesi, kā arī faktu, ka laulība šķirta pēc abu laulāto kopīga iesnieguma un šķirto laulāto uzvārdus pēc laulības šķiršanas.Bez tam, saskaņā ar Valsts pārvaldes iekārtas likuma 10. panta astoto daļu valsts pārvaldi organizē pēc iespējas ērti un pieejami privātpersonai. Ņemot vērā minēto, norādāms, ka laulības šķiršanas apliecību tiek paredzēts izsniegt arī elektroniska dokumenta veidā. |
| 5. | Projekta izstrādē iesaistītās institūcijas | Latvijas Zvērinātu notāru padome. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav attiecināms. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta mērķgrupa ir zvērināti notāri un fiziskas personas, kuras laulību šķirs pie zvērināta notāra. Saskaņā ar Ministru kabineta 2005. gada 29. marta noteikumiem Nr. 215 „Noteikumi par zvērinātu notāru amata vietām” Latvijas Republikā ir 125 zvērinātu notāru amata vietas. Savukārt uz tiem laulātajiem, kas vēlēsies šķirt laulību bezstrīdus gadījumā (ņemot vērā to, ka saskaņā ar normatīvajiem aktiem nav jāveic un attiecīgi netiek veikta statistika par bezstrīdus laulības šķiršanas lietu skaitu un īpatsvaru no visām pašlaik tiesā vestajām laulības šķiršanas lietām kopumā, tad līdz ar to nav iespējams precīzi aprēķināt, cik liels ir šādu personu skaits, taču, ņemot vērā dažādu pirmās instances tiesu aptaujas rezultātus, tad prognozējams, ka šis regulējums varētu attiekties aptuveni uz 5600 laulātajiem (2800 laulības šķiršanas lietām) (detalizētāk skatīt likumprojekta „Grozījumi Notariāta likumā” sākotnējās ietekmes novērtējuma ziņojumu (anotāciju) (Nr. 1900/Lp9), apstiprināts Ministru kabinetā 2010. gada 13. jūlijā (Nr. TA-1596)).Saskaņā ar Noteikumu projektu zvērināti notāri, šķirot laulību, izsniegs laulības šķiršanas apliecību. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. |
| 3. | Tiesiskā regulējuma finansiālā ietekme | Nav attiecināms. |
| 4. | Tiesiskā regulējuma nefinansiālā ietekme | Noteikumu projektā ietvertās normas nerada papildus administratīvu ietekmi uz fiziskajām personām, kuras vērsīsies pie zvērināta notāra ar iesniegumu par laulības šķiršanu, kā arī zvērinātiem notāriem.  |
| 5. | Administratīvās procedūras raksturojums | Zvērināts notārs pēc laulības šķiršanas izsniegs laulības šķiršanas apliecību fiziskām personām, kuru laulība ir šķirta pie zvērināta notāra atbilstoši Ministru kabineta apstiprinātajam paraugam. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav.  |

*Anotācijas III., IV., V.  sadaļa – nav attiecināms*

|  |
| --- |
| VI. Sabiedrības līdzdalība un šīs līdzdalības rezultāti  |
| 1. | Sabiedrības informēšana par projekta izstrādes uzsākšanu | Nav attiecināms. |
| 2. | Sabiedrības līdzdalība projekta izstrādē  | Nav attiecināms. |
| 3. | Sabiedrības līdzdalības rezultāti  | Nav attiecināms.  |
| 4. | Saeimas un ekspertu līdzdalība | Latvijas Zvērinātu notāru padome, kura atbalsta noteikumu projektu, pielikumu un tā anotāciju. |
| 5. | Cita informācija | Nav.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Zvērināti notāri. |
| 2. | Projekta izpildes ietekme uz pārvaldes funkcijām  | Noteikumu projekts paredz zvērinātiem notāriem izsniegt laulības šķiršanas apliecību atbilstoši noteiktajam paraugam.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav.  |

Tieslietu ministrs A. Štokenbergs

29.11.2010. 12:19

820

N. Bīlands

Brīvo juridisko profesiju

departamenta juriskonsults

67036769, Nils.Bilands@tm.gov.lv